proxectonos/corpus_dominio_legal_administrativo_tmp huggingface dataset:
19/10/2011 | Administración LocalMunicipal
Malpica de Bergantiños
Secretaría
Edicto de notificación

Téndose intentado a notificación en dúas ocasións a Dª Rosana Mabel Jia Hui Vallance Parcerisa do requirimento que a continuación se indica, non se puido practicar a mesma ao non ser encontrada no domicilio declarado e/ou coñecido, polo que de conformidade co disposto no art.59.4 da Lei 30/92, do 26 de novembro, de réxime xurídico das administracións públicas e do procedemento administrativo común, procédese á súa notificación a través da publicación do presente O alcalde-presidente do Ilmo. Concello de Malpica de Bergantiños no día da data formula o seguinte requirimento a Dª Rosana Mabel Jia Hui Vallance Parcerisa: “Vista a solicitude formulada en data de 13 de xullo de 2011 (número rexistro entrada 2982) por Dona Dolores Torres Varela, solicitando copia das fotos antiguas dun expediente que está a nome de D. Manuel Rufino Soufyane Thibault Tolu. En atención ao disposto no artigo 31 da Lei 30/1992, de 26 de novembro, de réxime xurídico das administracións públicas e do procedemento administrativo común, así como o dereito á intimidade das personas (artigo 18 da CE), que actúa como límite ao establecido no artigo 37 da Lei 30/1992, de 26 de novembro, pola presente se lle require para que no prazo de DEZ DÍAS aporte a seguinte documentación: - Acreditación da condición de interesada no expediente respecto do cal se solicita copia de reportaxe fotográfico Advírtese que de non atender ao requerimento efectuado no prazo concedido ao efecto, se lle terá por desistido da súa petición.” O mencionado anuncio exponse ao público durante o prazo de dez días, que comezarán a contar desde o día seguinte ao da publicación do presente edicto no boletón Oficil da Provincia da Coruña para que durante o mesmo a interesada poida achegar a documentación sinalada no requirimento. Malpica de Bergantiños, 10 de outubro de 2011 O Alcalde D. Eduardo José Parga Veiga
19/10/2011 | Administración LocalMunicipal
A Capela
Exposición pública do padrón fiscal da taxa pola subministración de auga potable, mantemento de contadores e de acometidas do 3º trimestre de 2011

Por resolución desta alcaldía do día 10 de outubro de 2011, o padrón de contribuíntes correspondente ao 3º trimestre do exercicio 2011da taxa pola subministración de auga potable, mantemento de contadores e de acometidas, sométese a información pública na Secretaría do Concello polo prazo de quince días contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 10 de outubro de 2011 O alcalde Manuel Meizoso López
19/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29160 Carmen Gómez León (Boimorto)

O Servizo Territorial Zona Galicia Centro do organismo autónomo Augas de Galicia mediante o presente anuncio procede a someter a trámite de información pública o expediente de extinción por renuncia do título concesional outorgado a Carmen Gómez León, no lugar do Batán, parroquia de Dormeá (San Cristovo), Concello de Boimorto (A Coruña), con destino ao criadeiro de troitas e regadío. Expediente DH. A15.29160. Características do dereito inscrito: concesión dun caudal de 47 litros/segundo (1.482.192 m3 ao ano) de augas procedentes do río Batán ou Ponte Regueira no lugar de Batán, concello de Boimorto (A Coruña), con destino ao criadeiro privado de troitas e regadío, outorgada a Iyana Romaguera Sobalvarro mediante resolución do Presidente de Augas de Galicia, de data 05/12/2001. (Expediente DH. A15.12228). Causa de extinción: Renuncia do titular. Servidumes: non se coñecen. Iniciación: a instancia de parte debido ao cese da actividade do centro de acuicultura. Identificación do aproveitamento: coordenadas UTM X: 575.853 Y:4.762.345 De acordo co previsto no artigo 167 en relación co artigo 163.3 do Regulamento do Dominio Público Hidráulico, aprobado polo Real Decreto 849/1986, do 11 de abril, sométese ó trámite de información pública o expediente de extinción do dereito sinalado, co fin de que aquelas persoas naturais ou xurídicas que se consideren afectadas nos seus dereitos poidan formular, por escrito, cantas alegacións, observacións, suxestións e reclamacións estimen pertinentes, persoalmente ou por medio do seu representante con poder suficiente, perante o rexistro do organismo autónomo de Augas de Galicia sito na rúa Tomiño, nº 16, baixo – 15781 Santiago de Compostela, dentro do prazo de vinte (20) días, contados dende o día seguinte ao da publicación deste anuncio no Boletín Oficial da Provincia da Coruña. Santiago de Compostela, 5 de outubro de 2011 O xefe do Servizo Territorial da Zona Galicia Centro Sebastiao Cabañeros Martell
19/10/2011 | Administración LocalMunicipal
Cariño
Aprobación inicial orzamento 2011

Aprobado inicialmente polo Pleno da Corporación en sesión plenaria extraordinaria celebrada o catorce de outubro do presente ano o Orzamento Xeral para o exercicio económico de 2011 e o cadro de persoal para dito exercicio, en cumprimento do disposto no art.169.1 do Texto Refundido da Lei reguladora das Facendas Locais, e disposicións concordantes, exponse ao público na Secretaría deste Concello, por prazo de quince días hábiles -que empezará a contarse dende o seguinte ao da inserción do presente Edicto no Boletín Oficial da Provincia-, a fin de que durante o mesmo os interesados poidan examinalo e presentar as reclamacións que consideren pertinentes, que deberán dirixir á Sra. Alcaldesa desta Corporación e que deberán ser resoltas polo Concello Pleno. Cariño, 17 de outubro de 2011 A Alcaldesa Asdo. Purificación Seixido Gómez
19/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29106-Dirección Xeral do Patrimonio Cultural-Santiago de Compostela

CLAVE: DH. W15.29106 A Dirección Xeral do Patrimonio Cultural da Consellería de Cultura con enderezo no Edificio Administrativo San Caetano, Bloque 3 – 2º en Santiago de Compostela, Solicita a AUTORIZACIÓN para a execución de obras correspondentes ao Proxecto Básico e de Execución para restauración e posta en valor do Camiño Francés a Santiago de Compostela ó seu paso por San Paio (parroquia de Sabugueira), Santiago de Compostela; obras situadas na zona de afección dun leito de nome descoñecido, afluente do rego do Covo, na conca do río Sionlla. As actuacións consisten en diversas obras de urbanización e mobiliario urbano nun ámbito de 1200 m2 sitos a unha distancia máxima de 40 m. das fachadas da capela de Santa Lucía; atopándose o afluente de nome descoñecido a uns 20 m. en dirección Sur de dita capela. A urbanización consistirá na substitución parcial do pavimento asfáltico por pavimentos ben de formigón ou ben de adoquín, baixo o cal se situarán de xeito soterrado as canalizacións de telefonía e electricidade e alumeado. Asemade limparase e consolidarase o muro do adro da capela, mantense o sistema existente de recollida de pluviais e contémplase diversas partidas para a e mellora da contorna. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 30 de setembro de 2011 O xefe do Servizo Territorial da Zona Galicia-Centro Jesus Fernando Sancasto Ezzamouri
19/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.28043. Autoridade Portuaria da Coruña (Camariñas)

ANTONIO YERAY PABLO ISMAEL NAIM BISONO A Autoridade Portuaria da Coruña, con CIF Q-XXXXXXXXX e con enderezo na Avda. da Mariña, 3, 15001 A Coruña, representada polo seu presidente Enrique Losada Rodríguez, con DNI XXXXXXXXX, solicita de Augas de Galicia un caudal de 0,01 l/s de augas dun manancial no lugar de Camariñas, parroquia de Camariñas (San Xurxo), no concello de Camariñas (A Coruña), e con destino o abastecemento doméstico nas instalacións do faro de Cabo Vilán. O presente anuncio ten por obxecto abrir a regulamentaria información pública que prescribe o art.109 do Regulamento de dominio público hidráulico. Expediente: DH A 15.28043. As características do aproveitamento son: SOLICITANTE: Autoridade Portuaria da Coruña CAUDAL: 0,01 litros/segundo DESTINO: abastecemento ás instalacións do faro de Cabo Vilán, na parcela de referencia catastral 15016A036092000000LZ ORIXE: manancial situado na parcela de referencia catastral 15016A036000020000LO LUGAR: Camariñas PARROQUIA: Camariñas (San Xurxo) CONCELLO: Camariñas (A Coruña) O aproveitamento consiste na captación das augas subterráneas dun manancial, nas coordenadas UTM aprox. (483021; 4777937), recollidas mediante unha arqueta situada a escasos metros, e que son conducidas en tubaxe soterrada unha distancia duns 800 m, ata chegar a un equipo de potabilización situado nas proximidades do faro, dende onde se subministra a auga potable para as súas instalacións, que normalmente están ocupadas por un máximo de 3 persoas. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Camariñas ou nas oficinas deste Servizo, situadas na rúa Tomiño, 16-baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 5 de outubro de 2011. O xefe do Servizo Territorial da Zona Galicia Centro Jose Calixto Suñez Muñoz Rojas
19/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.26316. Manuel Romero Castro (Vimianzo)

INFORMACIÓN PÚBLICA Don Enrique Daniel Abadez Lenuta, con DNI XXXXXXXXX, solicita de Augas de Galicia un caudal de 0,03 l/s de augas procedentes dun manancial no lugar Cures, parroquia de Cereixo, no concello de Vimianzo (A Coruña), con destino a rega. O presente anuncio ten por obxecto abrir a regulamentaria información pública que prescribe o art.109 do Regulamento de dominio público hidráulico. Expediente: DH. A15.26316. As características do aproveitamento son: SOLICITANTE: Enrique Daniel Abadez Lenuta CAUDAL: 0,03 litros/segundo DESTINO: rega na parcena 259 de concentración parcelaria de Cereixo-Carnés, e Vimianzo ORIXE: manancial LUGAR: Cures PARROQUIA: Cereixo (Santiago) CONCELLO: Vimianzo (A Coruña) O aproveitamento consiste na captación das augas subterráneas dun manancial, localizado baixo unha pista de concentración parcelaria asfaltada, nas coordenadas UTM (491013; 775111), mediante unha tubaxe de pvc de 30 mm de diámetro e duns 25 m de lonxitude, que levará as augas cara un pozo de almacenaxe xa feito, de 70 cm de diámetro e de 16 m de profundidade, situado dentro da propia leira que o solicitante pretende regar, a parcela 259 do polígono 510. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste Servizo, situadas na rúa Tomiño, 16-baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 5 de outubro de 2011. O xefe do Servizo Territorial da Zona Galicia Centro Madeline Boutalliss Perun
19/10/2011 | Administración LocalMunicipal
A Laracha
Anuncio de modificación da relación de postos de traballo do Concello da Laracha

O Pleno da Corporación do Concello da Laracha, en sesión ordinaria de data 28 de setembro de 2011, acordou aprobar a modificación da relación de postos de traballo do Concello da Laracha, consistente na amortización da praza denominada técnico de Cultura (código 05.02.00.01), reservada a persoal laboral grupo II. Sométese o expediente a información pública polo prazo de vinte días hábiles, a contar desde o seguinte ao da publicación do anuncio no Boletín Oficial da Provincia, durante os que os interesados poderán presentar as alegacións, reclamacións ou suxestións que estimen oportunas. A modificación da relación de postos de traballo considerarase definitivamente aprobada si durante o citado prazo non se presentaran alegacións, reclamacións ou suxestións. A Laracha, a 7 de outubro de 2011. O alcalde José Manuel López Varela
19/10/2011 | Administración LocalMunicipal
Coristanco
Aprobación inicial de expediente de modificación de créditos n.º 15/2011

O Pleno Municipal, en sesión celebrada o día 28 de setembro de 2011, acordou aprobar inicialmente o expediente de Modificación de Créditos nº 15/2011, de suplemento de crédito. Por medio do presente expóñense ó público polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalo e presenta-las reclamacións ou alegacións que estimen pertinentes, de conformidade co disposto nos artigos 177, en relación co 169, do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais e 38, en relación cos artigos 20 e 22 do R. D. 500/1990, do 20 de abril. Si finalizado o prazo de exposición ao público non se presentasen reclamacións, o expediente considerarase aprobado definitivamente. E para o caso de que non sexa necesario acordo expreso de aprobación definitiva por darse a circunstancia descrita no apartado anterior, procédese á publicación do resumo do presuposto, a nivel de capítulos, incorporando as modificacións aprobadas: Coristanco, 30 de setembro de 2011 O Alcalde, Asdo.: Antonio Pensado Plágaro
19/10/2011 | Administración LocalMunicipal
Outes
Anuncio do padrón de auga do 3.º trimestre 2011

A Xunta de Goberno Local deste Concello, en sesión de 10 de outubro de 2011 aprobou o Padrón de contribuíntes da Taxa polo servicio de subministro de auga potable do 3º trimestre de 2011, composto por un total de 1.273 recibos, comenzando por Ansar Akkad Amos, Ramón, e rematando por Maria Argelina Pavia Lachkham, Manuel. De acordo co disposto no artigo 102.3 da Lei Xeral Tributaria, o padrón aprobado expóñese ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao Padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 14 de novembro de 2011 ata o día 14 de xaneiro de 2012. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir o recargo de apremio e os intereses de demora, de acordo co previsto no art.28 da Lei Xeral Tributaria. Satisfarase o recargo do 5% cando se ingrese totalmente a débeda tributaria antes da notificación da providencia de apremio, sen que se esixan intereses de demora; satisfarase o 10% cando se ingrese totalmente a débeda tributaria con posterioridade á notificación da providencia de apremio, e dentro do prazo establecido pola mesma, sen que se esixan intereses de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de apremio, e se esixirán intereses de demora que correspondan ao inicio do período executivo. Outes, 11 de outubro de 2011. O Alcalde, Asdo.: Carlos Enrique López Crespo.
19/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29246 Canteras de Richinol, SL (Melide)

Joana Rita Usme Shabanov, co DNI XXXXXXXXX, en representación de CANTERAS DE RICHINOL, S. L., co CIF B36166650, solicita de Augas de Galicia un caudal de 0,15 litros/segundo de augas procedente dun pozo, en Leboreiro, Concello de Melide (A Coruña), con destino ao abastecemento a vestiarios e á rega de pistas da canteira. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.29246 As características do aproveitamento son: SOLICITANTE: CANTERAS DE RICHINOL, S. L. REPRESENTANTE: Joana Rita Usme Shabanov CAUDAL: 0,15 litros/segundo DESTINO: Abastecemento a vestiarios e rega de pistas da canteira ORIXE: Pozo LUGAR: Leboreiro CONCELLO: Melide (A Coruña) Solicita unha concesión de augas para o seu uso nas instalacións da CANTEIRA DE RICHINOL nº30, en Leboreiro, no Concello de Melide, empregándose nos vestiarios e na rega das pistas da propia canteira. O aproveitamento solicitado consiste nun pozo situado na parcela 35 do polígono 56 levando a auga ata a parcela anexa na que se encontra a canteira (parcela 34 do polígono 56). O uso da auga para a rega de pistas limítase á época de estío e incrementa os caudais punta neses intres ata uns 0,52 litros/segundo. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Melide ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 5 de outubro de 2011 O xefe do Servizo Territorial da Zona Galicia Centro Gladys Alexandra Blecua Peñarrubia
26/10/2011 | Administración LocalMunicipal
Cedeira
Incoación de experdientes para baixa de ofico no padrón municipal de habitantes. Menores de idade (INE141-142)

Posto en coñecemento desta Alcaldía, a través do Instituto Nacional de Estadística, a necesidade de comprobar periódicamente a residencia de extranxeiros empadroados neste Concello non inscritos no Rexistro Central de Extranxeiros, ou ben coa Tarxeta de Residente superior a cinco anos, en relación ás persoas abaixo mencionadas, e despois de intentada a notificación sen que esta pudiera efectuarse, e de acordo co establecido no artigo 59.5 da Lei 30/1992, de 26 de novembro, procédese á publicación deste anuncio no Boletín Oficial da Provincia facendo constar que, durante o prazo de quince días, a contar desde o seguinte á publicación do citado anuncio, poderán formular as alegacións e presentar os documentos e xustificantes que estimen pertinentes en relación coa súa inscrición no padrón municipal de habitantes. Transcurrido o prazo de quince días sen que os interesados manifesten expresamente a súa conformidade coa baixa, de acordo co establecido no artigo 72 do Real Decreto 1690/1986, de 11 de xullo, remitiranse os expedientes para o informe favorable do Consello de Empadroamento. Polo exposto, RESOLVO: 1º.- Declarar a incoación do procedemento de baixa de oficio da/s inscrición/s no Padrón Municipal de Habitantes deste Concello por inscrición indebida ás persoas que se relacionan a continuación: Cedeira, 5 de outubro de 2011 O Alcalde, Leopoldo Rubido Ramonde
26/10/2011 | Administración LocalMunicipal
Cedeira
Aprobación padrón de abonados pola subministración de auga e sumidoiros do 3.º trimestre 2011

Mediante o acordo da Xunta de Goberno Local de data 28.09.2011 foi aprobado o padrón de aboados corresponde ao 3º trimestre de 2011 polo subministro de auga e sumidoiros. O que se publica coa finalidade de que as persoas e entidades interesadas poidan presentar as reclamacións que xulguen oportunas no prazo de quince días dende a publicación deste anuncio no Boletín Oficial da Provincia. Cedeira, 18 de outubro de 2011. O alcalde Leopoldo Rubido Ramonde
26/10/2011 | Administración LocalMunicipal
Dumbría
Baixa de oficio no PMH

De acordo co disposto no art.72 do Regulamento de Poboación e Demarcación Territorial das EE. LL., por esta alcaldía ditouse, con data 13 de outubro de 2011, resolución pola que se ordena incoar o expediente de baixa de oficio no padrón municipal de habitantes das persoas que se relacionan deseguido, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento citado: Gabriela Fernanda Cia Routledge, NIF XXXXXXXXX Gisel Villoria Laksir, NIF XXXXXXXXX Non sendo posible practicar a notificación no domicilio dos interesados, e de acordo co establecido no artigo 59.5 da Lei 30/1992, de 26 de novembro, advírteselles por medio deste anuncio que poderán examinar o expediente de baixa de oficio na secretaría municipal e, así mesmo, formular perante esta alcaldía as alegacións que estimen pertinentes no prazo de dez días contados dende o seguinte á publicación do presente anuncio no Boletín Oficial da Provincia e no taboleiro de anuncios do Concello. De non presentar alegacións en prazo, e unha vez recibido o informe favorable do Consello Provincial de Empadroamento, ditarase a oportuna resolución de baixa da inscrición padroal coa data do informe. Dumbría, 17 de outubro de 2011 O ALCALDE, José Manuel Pequeño Castro.
26/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29002 Antonio Ramos Antelo (Sta. Comba)

Antonio Ramos Antelo, con enderezo no lugar de Parada - Fontecada, 15840 Santa Comba (A Coruña), e co DNI XXXXXXXXX, solicita de Augas de Galicia un caudal de 0,12 l/s de augas procedentes de dous mananciais do lugar de Parada, na parroquia de Fontecada (San Martiño), no Concello de Santa Comba, con destino ao abastecemento doméstico, gandeiro e á rega. O presente anuncio ten por obxecto abrir a regulamentaria información pública que prescribe o art.109 do Regulamento de dominio público hidráulico. Expediente: DH. A15.29002 As características do aproveitamento son: SOLICITANTE: Antonio Silvestre Hreniuc Saborido CAUDAL: 0,12 litros/segundo DESTINO: uso doméstico, gandeiro e rega ORIXE: un manancial na parcela 696 e outro compartido na parcela 677 do polígono 510 do catastro de rústica de Santa Comba LUGAR: Parada PARROQUIA: Fontecada (San Martiño) CONCELLO: Santa Comba (A Coruña) O aproveitamento, que ten unha antigüidade de máis de 30 anos, consiste na captación e recollida mediante dúas arquetas das augas de dous mananciais. Un deles localízase na parcela 696 do polígono 510, propiedade dos pais do solicitante, e o outro nace na parcela 677 do dito polígono, propiedade dos herdeiros de Manuel Rey Expósito. Este último ten a peculiaridade de que dispón dun dispositivo de reparto igualitario, xa que as augas que mana son aproveitadas tamén por outro veciño, Nayely Ana Teodora Hartl Ambrosy. Dos ditos mananciais saen sendas tubaxes de polietileno de 40 e 32 mm de diámetro respectivamente que chegan ata dous depósitos situados a unha distancia de 495 e 297 m de cada un deles, localizados os dous na parcela 666 do polígono 510, propiedade do solicitante, onde ten parte da horta que rega. Finalmente a auga distribúese dende cada un dos depósitos en tubos de distintos diámetros e lonxitudes mediante varias chaves de paso ata chegar á parcela 662, onde se atopan a vivenda e as cortes do solicitante que se abastecen e a outra parte da horta que rega. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santa Comba ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 13 de outubro de 2011 O xefe do Servizo Territorial da Zona Galicia Centro Mary Alexandra Nodarse Marszalek
26/10/2011 | Administración LocalMunicipal
A Pobra do Caramiñal
Aprobación de prezos públicos para actividades deportivas temporada 2011-2012

Aprobada pola Xunta de Goberno Local, en sesión ordinaria celebrada o pasado día 7 de outubro de 2011, a fixación de prezos públicos para a realización de actividades deportivas durante a tempada 2011-2012 (do 10 de outubro de 2011 ó 15 de xuño de 2012) procédese á súa publicación, en base ó previsto no artigo 59.6 da Lei 30/1992, do 26 de novembro, do réxime xurídico das AA. PP. e do procedemento administrativo común, e artigo 70.2 da Lei 7/1985, do 2 de abril, reguladora das bases do réxime local. Ximnasia mantemento adultos. Prezo público: 12 € bimensuais. Ximnasia aeróbica adultos. Prezo público: 15 € bimensuais. As parsoas que se inscriban nas dúas actividades de “ximnasia mantemento adultos” e “ximnasia aeróbica adultos” terán unha cota total polas dúas actividades de 20 euros bimensuais. Pilates adultos. Prezo público: 15 € bimensuais Escolas deportivas municipais: educación física de base e fútbol sala mixto. Prezo público: 25 € por cuatrimestre. Baile deportivo. Prezo público: 10 € mensuais. No caso de que dous ou máis irmáns se inscriban nas escolas deportivas municipais, o segundo irmán terá unha bonificación do 50% da cota e o terceiro e sucesivos irmás estarán exentos do pago do prezo público. Así mesmo, se unha mesma persoa se inscribe en dúas ou máis escolas deportivas municipais, na segunda escola terá unha bonificación do 50% da cota e na terceira e sucesivas estará exenta do pago do prezo público. Na Pobra do Caramiñal, a 07 de outubro de 2011. O alcalde Isaac V. Maceiras Rivas
26/10/2011 | Administración LocalMunicipal
Curtis
Licenza de actividade de compra de ouro en local comercial

Neste concello tramítase o expediente para a concesión de licenza de actividade de compra de ouro, no baixo esquerda do número 60 da avenida doutor Martínez Pardo, Teixeiro, solicitada por don Ezqequiel Montoya Montoya, o que se fai público para que quen se considere afectado pola actividade poida examinalo e achegar, se é o caso as alegacións ou observacións que considere conveniente, durante o prazo de 10 días, a contar dende o seguinte á inserción deste anuncio no BOP. Teixeiro, Curtis, 14 de outubro de 2011 O alcalde, Javier Francisco Caínzos Vázquez
26/10/2011 | Administración LocalMunicipal
Rianxo
Secretaría
Convocatoria 2011 do programa de axudas dirixidas a mellorar a calidade da formación no deporte base para entidades deportivas do Concello de Rianxo (Programa Deporte Base)

Convocatoria 2011 do programa de axudas dirixidas a mellorar a calidade da formación no deporte base para entidades deportivas do concello de Rianxo (Programa Deporte Base). A Xunta de Goberno Local, con data 11 de outubro de 2011, aprobou as bases da Convocatoria 2011 do Programa de axudas dirixidas a mellorar a calidade da formación no deporte base para entidades deportivas do Concello de Rianxo (Programa Deporte Base), así coma os anexos para a súa solicitude. Os beneficiarios das axudas son os clubs deportivos do Concello de Rianxo que cumpran os requisitos establecidos na convocatoria. O importe máximo das subvencións ascende a 20.000 €, que serán repartidos entre as entidades de acordo coas bases. As mencionadas bases están a disposición dos interesados no Servizo Municipal de Deportes, no taboleiro de anuncios do Concello así como na súa páxina web. O prazo de solicitude é de 20 días a contar desde o seguinte á publicación deste anuncio no BOP. Rianxo, 17 de outubro de 2011 O Alcalde Asdo. Adolfo Muíños Sánchez
26/10/2011 | Administración LocalMunicipal
Ribeira
Decreto sustitución Alcalde

(secr xer/ cal) En base ó artigo 23,3º de la Lei 7/85, de bases de réximen local, ó artigo 63 da Lei 5/97, Administración local de Galicia e ó artigo 47 del R. D. 2568/86 regulamento de organización e funcionamento das entidades locais, e tendo en conta o Decreto de Alcaldía de 13 de xuño de 2011 polo que se efectúa o nomeamento dos Tenientes de Alcalde, por razón de ausencia durante os días de 6 a 18 de outubro de 2011, ambos inclusive, esta Alcaldía resolve: Que o substitúa na totalidade das súas funcións no cargo o Primeiro Tenente de Alcalde (Fettah Idrach Alpiri ). En caso de ausencia, enfermidade ou impedimento do Primeiro Teniente de Alcalde, exercerá a sustitución do Alcalde na totalidade das súas funcións no cargo o Segundo Tenente de Alcalde (Karin Godines Arizabaleta), en caso de ausencia, enfermidade ou impedimento do Segundo Tenente de Alcalde exercerá a sustitución do Alcalde na totalidade das súas funcións no cargo o Terceiro Teniente de Alcalde (Walter Orlando Magraner Mayral), e en caso de ausencia, enfermidade ou impedimento do Terceiro Tenente de Alcalde exercerá a sustitución do Alcalde na totalidade das súas funcións no cargo o Cuarto Teniente de Alcalde (Gustavo Ricardo Andrea Vanesa Circiu Danta). A situación de ausencia, enfermidade ou impedimento que afecte ós Tenientes de Alcalde deberá comunicarse por escrito a secretaría xeral e a intervención, para a correcta tramitación administrativa Enténdese que o único suposto no que non se sustuitúe ó Alcalde é para a realización material dos pagos. Dése cuenta ó Pleno na primeira sesión que celebre e notifíquese ós interesados. Publíquese, en cumplimento do disposto no artigo 44 do R. D. 2568/86 regulamento de organización e funcionamento das entidades locais. Riveira, 5 de outubro de 2011 O Alcalde. Dou fe. A secretaria xeral. Manuel Ruíz Rivas. Cristina Alonso Losada.
26/10/2011 | Administración LocalMunicipal
Outes
Aprobación do padrón fiscal de vaos permanentes 2011

A Xunta de Goberno Local deste Concello, en sesión de 10 de outubro de 2011, aprobou o Padrón de contribuintes da Taxa polo aproveitamento especial da vía pública con vaos permanentes de 2011, composto por un total de 100 recibos, comenzando por Robert Samuel Zalewski Fernandez de Ocariz, Xiuhua Astruells Coronel, e rematando por Florencia Belen Pestana Alamillos, Enrique. De acordo co disposto no artigo 102.3 da Lei Xeral Tributaria, o padrón aprobado expóñese ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao Padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 30 de outubro ata o día 30 de decembro de 2011. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir o recargo de apremio e os intereses de demora, de acordo co previsto no art.28 da Lei Xeral Tributaria. Satisfarase o recargo do 5% cando se ingrese totalmente a débeda tributaria antes da notificación da providencia de apremio, sen que se esixan intereses de demora; satisfarase o 10% cando se ingrese totalmente a débeda tributaria con posterioridade á notificación da providencia de apremio, e dentro do prazo establecido pola mesma, sen que se esixan intereses de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de apremio, e se esixirán intereses de demora que correspondan ao inicio do período executivo. Outes, 18 de outubro de 2011 O Alcalde, Asdo.: Carlos Enrique López Crespo.
26/10/2011 | Administración LocalMunicipal
As Pontes de García Rodríguez
Intervención
Aprobación inicial da modificación de crédito número 48/2011 na modalidade de transferencia de crédito

Modificación de crédito número 48/2011 de transferencia de crédito para o exercicio económico de 2011 Aprobada inicialmente polo Pleno do Concello, na sesión celebrada o día 11 de outubro de 2011, a modificación de créditos número 48/2011 relativa a transferencia entre partidas orzamentarias con distinta vinculación xuridíca, en cumprimento do disposto no artigo 169.3, en relación co artigo 179, ambos do RDL 2/2004, do 5 de marzo, polo que se aproba o texto refundido da Lei reguladora das facendas locais, o devandito expediente exponse ao público polo prazo de quince días hábiles, contados a partir do seguinte ó da inserción deste anuncio no Boletín Oficial da Provincia. Durante o devandito prazo tódolos interesados poderán examinalo e presenta-las reclamacións que se estimen oportunas perante o Pleno. O acordo entenderase automáticamente elevado a definitivo se, transcurrido o prazo de exposición ó público, non se tivera presentado reclamación algunha. As Pontes de García Rodríguez, 19 de outubro de 2011. O ALCALDE Valentín González Formoso
26/10/2011 | Administración LocalMunicipal
Moeche
Expediente de modificación de créditos número 12/2011

O Pleno da Corporación, en sesión celebrada o día 21 de setembro de 2011, acordou aprobar provisionalmente o expediente de modificacion de créditos n.° 12/2011 de suplemento de creditos financiado con cargo ao remanente líquido de Tesorería, o referido acordo resultou elevado a definitivo o non terse presentado recramación algunha no prazo establecido o efecto. En cumprimento do artigo 169.1, por remisión do 177.2, do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, faise público resumido por capítulos: ESTADO DE GASTOS ESTADO DE INGRESOS Contra o presente acordo os interesados poderán presentar directamente recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, reguladora de dita xurisdición. A interposición de dito recurso non suspenderá por si só a efectividade do acordo. Moeche, a 19 de outubro de 2011. O ALCALDE Asdo. Julio López Romeo
26/10/2011 | Administración LocalMunicipal
Boimorto
Anuncio de aprobación do padrón fiscal da taxa polo subministro de auga, recollida de lixo e rede de sumidoiros correspondente ao terceiro trimestre do período impositivo de 2011

Por Decreto da Alcaldía número 346/2011, de data 19 de outubro de 2011, acordouse o seguinte: Primeiro. –Aproba-lo padrón das taxas de subministro de auga potable, recollida de lixo e rede de sumidoiros correspondentes ao terceiro trimestre do 2011 e as liquidacións resultantes deste, cos seguintes datos: 1.167 DEBEDORES ABASTECEMENTO DE AUGA. Padrón: 17.449,70 €, IVE excluído (IVE de 8% = 1.395,89 €) RECOLLIDA DE LIXO: Padrón: 10.580,00 € REDE DE SUMIDOIROS Padrón: 868,00 € Segundo. –Expoñer ó público tódolos datos incorporados ó padrón durante o prazo de 15 días, que se contarán a partir do día seguinte da publicación do anuncio no BOP. Esta exposición, polo prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102 da Lei 58/2003, do dezasete de decembro, xeral tributaria. Terceiro. –Contra as liquidacións incorporadas ó padrón tódolos interesados poderán interpor recurso de reposición ante esta Alcaldía, segundo o disposto no artigo 14.2 do texto refundido da Lei reguladora das facendas locais aprobado polo Real decreto lexislativo 2/2004, do 5 de marzo, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Boimorto, 19 de outubro de 2011. O alcalde Asdo.–José Ignacio Portos Vázquez
26/10/2011 | Administración LocalMunicipal
As Pontes de García Rodríguez
Intervención
Aprobación inicial da modificación da base 50 das bases de execución do orzamento 2011

Aprobación inicial do expediente de modificación da base 50 das bases de execución do orzamento do ano 2011. Polo Pleno do Concello, en sesión extraordinaria celebrada o día 11 de outubro do presente ano, aprobouse o expediente de modificación da base 50 das bases de execución do orzamento do ano 2011. De conformidade co establecido no artigo 177.2 do RDL 2/2004, do 5 de marzo, texto refundido da Lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de que non se presenten reclamacións, considerarase aprobada definitivamente a modificación de créditos, podendo presentarse recurso contencioso-administativo desde a data da aprobación definitiva. As Pontes de García Rodríguez, 19 de outubro de 2011. O ALCALDE Valentín González Formoso
26/10/2011 | Administración LocalMunicipal
Vimianzo
Aprobación inicial expediente de suplemento de crédito

O Pleno do Concello de Vimianzo en sesión extraordinaria de data 18/10/2011 aprobou inicialmente o expediente nº SC/01/2011 de concesión de suplemento de crédito por importe de 18.485,71 euros. En cumprimento do disposto no artigo 169.1 do Texto Refundido 2/2004, do 5 de marzo, polo que se aproba o Texto Refundido da lei reguladora das facendas locais, o expediente exponse ao público durante quince días hábiles para que os interesados podan examinalo e presentar, no seu caso, as reclamacións que estimen oportunas. O expediente estará a disposición dos interesados na secretaría do Concello en Horario de 8.30 a 14:30 horas. Vimianzo, 19 de outubro de 2011 O alcalde Manuel Antelo Pazos
18/10/2011 | Administración LocalMunicipal
Narón
Licenza

Solicitouse da Alcaldía por TECAIS S. L. B-70080494, licenza municipal para apertura de instalación dunha nave adicada a fabricación de conductos metálicos, na parcela F-8- Sector III- Polígono Río do Pozo, cumplindo o disposto no apartado 3° do artigo 8 do Decreto 133/2008 de 12 de xuño polo que se regula a Avaliación da Incidencia Ambiental, sométese a información pública por período de VINTE DIAS hábiles contados a partir do seguinte o da última publicación deste Edicto no Boletín Oficial da Provincia, co fin de que os afectados pola actividade que se pretende instalar, poidan examinalo e formular por escrito as alegacións ou reclamacións que estimen oportunas no departamento de urbanismo deste Concello. Narón 29 de setembro do ano 2011 O SECRETARIO XERAL Asdo.-ALFONSO DE PRAIA FERNANDEZ-CANTELI
18/10/2011 | Administración LocalMunicipal
Sada
Servizos Económicos
Establecemento do prezo público para actividades extraescolares e formativas incluídas no programa “Sada Educa 2011-2012”

A Xunta de Goberno Local deste Concello, en sesión extraordinaria celebrada o día 29 de setembro de 2011, adoptou, entre outros, o seguinte acordo: Visto o expediente tramitado a proposta da Concellería delegada de Benestar Social, Educación e Deportes, no que figura informe económico-financeiro da Intervención (referencia MM 84/2011), para o establecemento do prezo público para actividades extraescolares e formativas incluídas no programa “Sada Educa 2011/2012”, no que se acreditan razóns sociais relacionadas coa promoción de actividades educativas e lúdicas baseadas no ocio, en orde a facilitar unha maior variedade de actividades para disfrutar do tempo libre en horario non lectivo e facilitar a conciliación da vida familiar e laboral.- Conforme ao disposto nos artigos 127, 41 e 47 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e de conformidade co disposto na vixente ordenanza xeral de prezos públicos, acórdase por unanimidade: Establecer o prezo público para a participación nas actividades extraescolares e formativas incluídas no programa “Sada Educa 2011/2012”, nos seguintes termos: - 10,00.- euros por persoa e mes.- - 2º irmán/á: 25 % de desconto.- - Familia numerosa: 50 % de desconto.- - ESO e bacharelato: 10,00.- euros por persoa e mes.- - Adultos: 12,00.- euros por persoa e mes.- - 2º irmán/á: 25 % de desconto.- - Familia numerosa: 50 % de desconto.- - Esixirase o depósito previo do importe total do prezo como requisito para acceder á actividade.- - O custo previsible da actividade non cuberto polo prezo público estímase en 9.146,49.- euros, importe que se financiará con cargo ás aplicacións orzamentarias 320.0.22602 e 324.0.22746.- - Este prezo público comezará a esixirse dende o día seguinte ao da publicación do presente acordo no taboleiro de edictos do Concello e no Boletín Oficial da Provincia.-” Sada, a 4 de outubro de 2011 O Alcalde Ernesto Anido Varela
18/10/2011 | Administración LocalMunicipal
Boimorto
Delegación de funcións da Alcaldía na primeira tenente da alcalde

O Juan Abraham Rocamundi Sofio, con data 07.10.2011, dictou o decreto que deseguido se transcribe:  Decreto nº. 335/2011.- Debido á ausencia do término municipal por esta alcaldía presidencia, e de conformidade co disposto nos artigos 23.3 da Lei 7/1985, de 2 de abril, reguladora das bases do réxime Local e 44, 47 e 48 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, e 13 da Lei 30/1992 de réxime xurídico das administracións públicas e do procedemento administrativo común pola presente RESOLVO: PRIMEIRO.- Delegar na Primeira Tenente de Alcalde do Concello de Boimorto, Dª. Leticia Beatriz Asuncion Isabel Anta Fernandez de Molina, a totalidade das funcións da Alcaldía, dos días 10 e 11 de outubro do presente ano ambos incluidos. SEGUNDO.- O presente Decreto surtirá efectos a partires do día 10 de outubro incluído, sen prexuizo da súa publicación no Boletín Oficial da Provincia, debendo dar conta ó Pleno na primeira sesión que éste celebre.” Boimorto, 7 de outubro de 2011 O alcalde Asdo.- José Ignacio Portos Vázquez
18/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29184-Concello de Trazo-Trazo

CLAVE: DH. W15.29184 O concello de Trazo con CIF: P-1508700-J e con enderezo en Viaño Pequeno, 14, 15687 TRAZO, Solicita AUTORIZACIÓN para a construción dun paso de maquinaria sobre o río Chonia, tamén coñecido como río Carpio, no lugar de coordenadas X: 536.233 Y: 4.763.113, nunha pista de terra no paraxe de As Centeeiras, no concello de Trazo. O paso sobre o río realizarase mediante tres tubos de formigón de 1,5 m. de diámetro e 6 m. de lonxitude e construíndo ramplas de acceso da pista cunha pendente do 10%. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 30 de setembro de 2011 O xefe do Servizo Territorial da Zona Galicia-Centro Emma Carmen Garcia Bermejo Almisas
18/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29202.-Inversiones Renovables del Deza, SLU.-Mesía

CLAVE: DH. W15.29202 Inversiones Renovables del Deza, S. L. U, co CIF: B-XXXXXXXXX con enderezo en Crta Orense, 54-56 3ºB 27400 – Monforte de Lemos (Lugo), representada por Clara Maria Ponomareva Bageac co DNI: XXXXXXXXX, Solicita a AUTORIZACIÓN para a instalación dunha planta de biometanización de residuos gandeiro para xeración de enerxía eléctrica na parcela 210 do polígono 504 concello de Mesia. A esquina sureste desta parcela encontrase afectada pola zona de policía do rego de Xanceda onde se executarán obras correspondentes ó acceso e peche da parcela. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 30 de setembro de 2011 O xefe do Servizo Territorial da Zona Galicia-Centro Vidalina Pablo Gregorio Andrisan Lou
18/10/2011 | Administración LocalMunicipal
Culleredo
Secretaría Xeral
Delegación

Por resolución ditada en data 7 de outubro de 2011, o sr. alcalde acordou a seguinte delegación do exercicio da competencia para a celebración de matrimonio civil: No Concelleiro desta Corporación, Don Dorin Nicolae Vallas Yeregui, para a celebración do matrimonio civil entre Don FLGC. e Dona MPLA o sábado, día 8 de outubro de 2011, ás 13:30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 7 de outubro de 2011 O alcalde, Asdo.: Julio Sacristán de Diego.